
K i v o n a t

Pázmánd Község Önkormányzat Képviselő-testülete Gazdasági Bizottságának 2015. február 18.-én megtartott rendes nyílt ülésének jegyzőkönyvéből.

Pázmánd Község Önkormányzata Képviselő-testületének

Gazdasági bizottság

10/2015. (II.18.) határozata

Farsang Judittal kötendő kegyeleti szolgáltatási szerződés megkötésére

Pázmánd Község Önkormányzat Képviselő-testületének Gazdasági Bizottsága megtárgyalta Farsang Judittal kötendő kegyeleti szolgáltatási szerződést, melyről az alábbi határozatot hozta:

A Gazdasági Bizottság javasolja a Képviselő-testület felé a kegyeleti szolgáltatási szerződést továbbra is Farsang Judittal megkötni 2015. január 01-től határozatlan időtartamra az 5.g) pontban szereplő módosítás figyelembe vételével.

Melléklet:

Kegyeleti szolgáltatási szerződés

Határidő:
következő Képviselő-testületi ülés

Felelős:
polgármester, jegyző

A kiadmány hiteles.

Pázmánd, 2015. február 25.
Járfás Péterné

jegyző
Kegyeleti közszolgáltatási szerződés

amely létrejött egyrészről Pázmánd Község Önkormányzata (2476 Pázmánd, Fő utca 80., képviseli: dr Virányiné dr. Reichenbach Mónika polgármester), mint megbízó (továbbiakban: Megbízó), másrészről

a Farsang Judit (2476 Pázmánd Széchenyi utca 21., vállalkozói igazolvány száma: 3539368 adószáma: 46554161-1-27.), mint megbízott (továbbiakban: Megbízott) között a pázmándi köztemető üzemeltetésére a …………….. számú határozat alapján következő feltételek szerint:

1) Megbízó megbízza Megbízottat Pázmánd közigazgatási területén lévő, Megbízó tulajdonát képező köztemető - mindenkor hatályos vonatkozó jogszabályoknak megfelelő – üzemeltetésével.


Megbízott a megbízást elfogadja.

2) Felek jelen szerződést 2015. január 1-jétől kezdődően határozatlan időtartamra kötik.

3) Megbízott kijelenti, hogy feladatainak ellátása során a temetőkről és a temetkezésről szóló 1999. évi LXIII. tv. és a végrehajtásáról szóló 145/1999. (X. 1.) Korm. rendeletben valamint az5/2001 (IV.01.) számú önkormányzati rendeletben foglaltakra tekintettel van.

4) Felek rögzítik, hogy a temetőkben lévő ravatalozók felszerelési tárgyai, valamint a halott hűtők a Megbízó tulajdonát képezik.

5) Megbízott temető üzemeltetésével kapcsolatos feladatai és kötelezettségei

a) Biztosítja az eltemetés, urnaelhelyezés feltételeit. Ennek keretében megszervezi és elősegíti a temetési szolgáltatások szakszerű és a lehetőségekhez mérten a legmagasabb szintű lebonyolítását.

b) Kijelöli a temetési helyeket.

c) Összehangolja a szertartásokat, ennek részeként igény szerint közreműködik az egyházi szertartások lebonyolításában.

d) Sírboltkönyvet az egyéb temetési helyek nyilvántartására nyilvántartó könyvet vezet, gondoskodik azok biztonságos tárolásáról;

e) Az eltemettetőnek és az arra jogosult hatóságoknak abba betekintést enged, arról felvilágosítást nyújt;

f) Gondoskodik a temetőbe szállított elhunytak átvételéről, illetve a temetési szolgáltatás céljára történő átadásáról.

g) Biztosítja a ravatalozó épületek és az ott található hűtőkamrák folyamatos fertőtlenítését, tisztítását szükség szerint.
6) A Megbízott feladata a Megbízó által biztosított munkavállalók irányítása, a temetők infrastruktúrájának üzemben- és karbantartásában.

Ezen belül:

a) a meglévő utak, járdák, parkolók karbantartását (fűnyírás, hó-eltakarítás, síkosság-mentesítés);

b) biztosítja a temetőkapuk karbantartását és javítását, valamint a temetők kerítései állagának megóvását;

c) a temetői vízcsapok üzemeltetését, javítását;

d) a temetőn belül a kiépített elektromos ellátás és világítás működtetését, karbantartását;

e) a ravatalozók és hozzá tartozó helyiségek üzemképességét.

7) Megbízott végzi a temetői sírhelyek, kriptahelyek és urnahelyek értékesítését az önkormányzat által meghatározott árakon.

8) Megbízó kötelezettségei

a) A kegyeleti igényeknek, törvényi, rendeleti és műszaki előírásoknak megfelelő létesítmények építése, bővítése, külső felújítása, ezek részeként:

· a ravatalozás és gyászszertartás lebonyolítására alkalmas helyiségek; és 

· a halottak tárolásához szükséges helyiség biztosítása.

b) A temetőben elektromos ellátás, vízellátás feltételeinek megteremtése, illetve a lakosság által felhasznált vízdíjak megtérítése.

c) A temetők és ravatalozóitól a sírhelyparcellák megközelítéséhez utak, járdák, parkolók építése, felújítása, temetők bekerítése, felújítása.

d) A keletkezett hulladék elszállítása.

9) Pénzügyi elszámolások

a) A temetők üzemeltetésével kapcsolatos bevételek:

· a sírhelydíjból származó árbevétel;

· ravatalozó használatából származó árbevétel;

· temetői díjból származó árbevétel;

· a temetőben dolgozó vállalkozóktól származó átalány díjbevétel.

b) A Megbízottat a szerződésben rögzített feladatok elvégzésének ellenértékeként havi összesen bruttó 20.000.- Ft, azaz bruttó Húszezer 00/100 forint illeti meg, amely összeg a szerződés hatálya alatt minden évben az éves infláció mértékével változhat csak.

c) A megbízott a december 31-ig köteles bevételeivel az önkormányzat felé elszámolni.

d) Megbízott kötelezettséget vállal arra, hogy a kegyeleti közszolgáltatást más gazdasági tevékenységétől számvitelileg is elkülöníti.

10) Felmondás szabályai

a) Jelen szerződést a szerződő felek indokolással 3 hó felmondási idővel írásban mondhatják fel.

b) Jelen szerződésben nem szabályozott kérdésekben a Ptk. vonatkozó rendelkezéseit kell megfelelően alkalmazni.

c) A felek a vitatott kérdéseket tárgyalás útján igyekeznek rendezni. Egyetértés hiányában kölcsönösen kikötik és elfogadják a Székesfehérvári Törvényszék illetékességét.

Felek jelen szerződést, mint akaratukkal mindenben egyezőt írják alá.

Pázmánd, …………………………..




Farsang Judit



dr. Virányiné dr. Reichenbach Mónika




  Megbízott




Megbízó képviseletében

Ellenjegyzés:
